Regium (Bruttium)

Regium} () seu Rhegium}Cf.  (; Italiane: Reggio di Calabria, solute Reggio Calabria, vel simpliciter Reggio) est urbs Italiae et municipium circiter 182 700 incolarum, in regione Bruttio situm et caput Urbis metropolitanae Reginae et sedes Consilii Regionalis Regini.

 Insigne 

 Sententia 
Sententia urbis legitur: Urbs Rhegina Mater Provinciae Prima.

 Nomina Latina urbis et urbanorum 
Nomina Latina urbis sunt:} Regium, Rhegium, Regium Iulii, Rhegium Iulii, Regium Iulium, Rhegium Iulium, Regium Bruttiorum, Rhegium Bruttiorum, Regium Calabriae, Rhegium Calabriae, Reggium (R(h)egion, R(h)egium Iulii, R(h)egium Iulium,Il mondo antico, moderno, e novissimo, Tomo primo R(h)egium Bruttiorum, Recion.)

Nomina Latina urbanorum sunt: Regini, Rhegini, Reginenses, Rheginenses, Regitani, Rhegitani, Regienses, Rhegienses.

Antiquitus duae etymologiae proponebantur VI.1.6., altera e verbo Graeco ρήγνυμι (frango), quia fretum Siculum ab elementis inter Italiam et Siciliam olim continentes velut effractum esset; altera Latina erat et Samnitibus tribuebatur qui ob pulchritudinem "regium" oppidum dixissent ː quae omnino reicienda est quoniam Samnites diu post Graecos in hanc regionem pervenerunt.

 Geographia 
Regium apud Fretum Siculum iacet interea trans ea Terram Siciliam.

 Divisiones municipii 

 Circumscriptiones 
 I Circumscriptio (Regium): Centro Storico,
 II Circumscriptio (Regium): Pineta Zerbi - Tremulini - Eremo,
 III Circumscriptio (Regium): Santa Caterina - San Brunello - Vito,
 IV Circumscriptio (Regium): Trabocchetto - Condera - Spirito Santo,
 V Circumscriptio (Regium): Rione Ferrovieri - Stadio - Gebbione,
 VI Circumscriptio (Regium): Sbarre,
 VII Circumscriptio (Regium): San Giorgio - Modena - San Sperato,
 VIII Circumscriptio (Regium): Catona, Salìce - Rosalì - Villa San Giuseppe,
 IX Circumscriptio (Regium): Gallico - Sambatello,
 X Circumscriptio (Regium): Archi,
 XI Circumscriptio (Regium): Ortì - Podàrgoni - Terreti,
 XII Circumscriptio (Regium): Cannavò - Mosorrofa - Cataforìo,
 XIII Circumscriptio (Regium): Ravagnese,
 XIV Circumscriptio (Regium): Gallina,
 XV Circumscriptio (Regium): Pellaro.

 Fractiones 
Archi, Catona, Gallico, Gallina, Modena, Mosorrofa, Ortì, Pellaro, San Gregorio, Saracinello.

 Historia 
Octavo saeculo a.C.n. Regium  ab illa decima parte Chalcidensium conditum est quae secundum late vulgatam fabulam ob longam inediam  Apollini Delphico devota erat. Qui  oraculum Pythiae secuti, adiunctis insuper nonnullis fugitivis e MesseniaPausanias V.25.2, in hunc locum Italiae meridionalis adpulere ad coloniam instituendam VI.1.6. Diodorus Siculus VIII.23. Dionysius Halicarnassensis, Ant. Rom. XIX.2. Pausanias IV.23 a quo simul cum Zanclis (nam Zancle quoque colonia Chalcidensium erat) fretum Siculum regerent, unde magna lucra sperabant. Ut ab archaeologis confirmatum est regio iam tum a quibusdam indigenis populis incolebatur quos auctores antiqui (in primis Antiochus apud Strabonem) Siculos, Morgetes atque postremo Oenotros nominabant.

Plura bella cum vicinis Graecis civitatibus gesserunt ː iam sexto saeculo a.C.n. Locrorum socii proelio ad Sagram rivum commisso Crotoniates vicerunt. Postea Reginorum tyrannus Anaxilaus (494-476 a.C.n.) Zancle potitus estHerodotus, Erato 23. atque nomen illius urbis in Messanam mutavit, maiorum suorum memor qui e Messenia venerant. Tum igitur in utraque ripa freti dominabatur ac dum Syracusanorum potentiam reformidat societatem adversus eos cum Carthaginiensibus iniit. Quibus ad Himeram anno 480 victis Anaxilaus tyranno Syracusano Geloni oboedire coactus est.

Bello Peloponnnesiaco nonnullam opem Atheniensibus initio tulerunt ReginiThucydides III.86.5 quorum classem portu suo tuebantur et bellum adversus Syracusanos et LocrosThucydides IV.1. una gesserunt (427-424 a.C.n.). At anno 415 a.C.n. cum Athenienses iterum venerunt ad bellum cum Syracusanis gerendum Rhegini necessaria quidem eis vendiderunt sed responderunt neutras partes in bello secuturos esseThucydides VI.44, 46, 50 et 79.2.. Paulo post anno 387 a.C.n. Syracusanorum  tyrannus Dionysius I urbem cepit et delevit. Iam filius Dionysius II partem urbis sub nomine Phoebia restituerat cum Mamertini mercennarii (erant Samnites), Romanorum socii, intra muros ex foedere circa 280 a.C.n. introducti incolas trucidarunt atque urbem per decem annos occuparunt. Circa 270 Cornelio Blasione duce ipsi Romani oppidum ceperunt atque Mamertinos expulerunt; ab illo tempore 'civitas foederata' Romanorum fuit Regium Dionysius Halicarnassensis, Ant. Rom. XX.16. Post bellum sociale (89 a.C.n.) municipium e tribu Cornuficia factum est. Postremo ob paucitatem reliquorum incolarum Ocatavianus classicorum coloniam anno 36 a.C.n. eo misit, cui Regium Iulii nomen fuit.

Quarto saeculo magna damna ob terrae motum accepisse videturEmanuela Guidobono (2000),'Aims and methods in territorial archaeology: possible clues to a strong fourth-century AD earthquake in the Straits of Messina (southern Italy)' in The Archaeology of Geological Catastrophes ː 45-70. .

 Commeatus 
In Rhegio e.g. Stationem Mediam Rheginam et Aeroportum Rheginum exsistunt.

 Religio 

 Ecclesia Catholica Romana 
Regium, cum Bova, sedes episcopalis metropolitana est; nomen sedis episcopalis Archidioecesis Rheginensis-Bovensis est.

In hac civitate, vico Catona, nata est venerabilis Brigitta Maria Postorino (1865-1960).
 Index aedificiorum egregiorum 
 Ecclesia Cathedralis Rhegii (Ecclesia cathedralis metropolitana Assumptionis B.M.V.)
 Sanctuarium Sancti Antonii
 Ecclesia Optimatium
 Ecclesia Sancti Sebastiani Martyris ad Crucifixum
 Ecclesia Sancti Georgii ad Corsum
 Sanctuarium Sancti Pauli
 Ecclesia Iesus et Mariae
 Ecclesia Sanctae Luciae
 Theatrum "Franciscus Cilea"
 Palatium Sancti Georgii vel Municipale
 Palatium Argentariae Neapolitanae (Banco di Napoli)
 Palatium "Giuffrè"
 Palatium "Zani"
 Palatium Gubernationis
 Palatium Provinciae
 Palatium Aeráriorum
 Palatium Argentariae italia

 Municipia finitima 
 Bagaladum
 Calanna
 Campum Magdalenae
 Cardetum
 Caenesium
 Laganadum
 Mons Bellus
 Mota Sancti Ioannis
 Rocca Fors
 Fanum Sancti Alexii
 Fanum Sancti Stephani
 Villa Sancti Ioannis

 Cives praeclari 
Regii olim vixerunt aut nati sunt et hodie vivunt multi illustres viri atque feminae:

 Nati 
 Humbertus Boccioni, pictor et sculptor
 Didacus Vitrioli, poeta Latinus

 Bibliographia 
 2000, Nel cuore del Mediterraneo antico : Reggio, Messina e le colonie calcidesi dell'area dello Stretto (cur. Michaele Gras et aliis), Corigliano Calabro : Meridiana libri.
 Georgius Vallet (1958),   Rhégion et Zancle : histoire, commerce et civilisation des cités chalcidiennes du détroit de Messine, De Boccard. (Bibliothèque des Écoles françaises d'Athènes et de Rome ; 189) Recensio critica Altera recensio critica Tertia recensio critica

 Notae 

 Nexus interni 
 Provincia Regina

 Nexus externi 
 Situs publicus 

 Pinacotheca 

!
Categoria:Portus maris Mediterranei